hotchpotch/miracl-hf-unified huggingface dataset:
গ্রেসি সিং
গ্রেসি সিং (জন্ম: ২০ জুলাই ১৯৮০ দিল্লি) একজন ভারতীয় অভিনেত্রী। তিনি লগান চলচ্চিত্রের গৌরী চরিত্রে অভিনয়ের জন্য বিশেষভাবে পরিচিত। তিনি নৃত্য দল "দ্যা প্লানেট" এর সাথে কর্মজীবন শুরু করেন এবং তার প্রথম অভিনীত টেলিভিশন ধারাবাহিক ছিল আমানত। এরপর তিনি "হাম আপকে দিল মে রেহতা হ্যায়" (কাজল এর ছোট বোন) ও এবং "হু তু তু" চলচ্চিত্রে অভিনয়ের সুযোগ পান। অবশেষে তিনি আমির খানের বিপরীতে লগান চলচ্চিত্রে প্রধান চরিত্রে অভিনয় করেন। গ্রেসি ফিল্মফেয়ার শ্রেষ্ঠ অভিষেক অভিনেত্রী পুরস্কারের জন্য মনোনীত হন।
ভূতথ্যবিজ্ঞান
ভূতথ্যবিজ্ঞান বা জিওইনফরমেটিক্স () একধরণের বিজ্ঞান ও প্রযুক্তি যা তথ্য বিজ্ঞান ও প্রকৌশল সম্পর্কিত অবকাঠামো ব্যবহার করে ভৌগোলিক, ভূ-বিজ্ঞান, পরিবেশ, মহাকাশ বিজ্ঞান এবং এর সাথে সম্পর্কিত প্রকৌশলের বিভিন্ন শাখার সমস্যা সমাধান করে।
ভূতথ্যবিজ্ঞানকে এইভাবে সংজ্ঞায়িত করা যায় যে, "এটা এমন এক ধরনের বিজ্ঞান ও প্রযুক্তি যা পারিসরিক তথ্য ধারণ, শ্রেণীবিভাগকরণ, সংরক্ষন, প্রক্রিয়াজাতকরণ, উপস্থাপন এবং বিতরণ করার কাজে ব্যবহার করা হয়।" এই প্রযুক্তি ব্যবহারের ক্ষেত্রে মহাকাশে অবস্থিত কৃত্রিম উপগ্রহ এবং বিভিন্ন দূর অনুধাবন ডিভাইসের মাধ্যমে প্রাপ্ত উপাত্ত, এছাড়াও বিভিন্ন ডিজিটাল উপাত্ত ব্যবহার করা হয়।
ভূতথ্যবিজ্ঞানের শাখাসমূহ নিচে উল্লেখ করা হলঃ
বর্তমান সময়ে ভূতথ্যবিজ্ঞানের ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ
বর্তমানে ভূতথ্যবিজ্ঞান প্রযুক্তি সারা বিশ্বের বিভিন্ন বিষয়ের সিদ্ধান্তকারীদের নিকট খুবই গুরুত্বপূর্ণ হয়ে পড়েছে।
অ্যালান ডেভিডসন
অ্যালান কিথ ডেভিডসন, এএম, এমবিই (; জন্ম: ১৪ জুন, ১৯২৯) নিউ সাউথ ওয়েলসের গসফোর্ড এলাকার লিসারোতে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৫০-এর দশক থেকে ১৯৬০-এর দশক পর্যন্ত অস্ট্রেলিয়া ক্রিকেট দলে প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলেন। দ্য ক্ল ডাকনামে পরিচিত অ্যালান ডেভিডসন নীচের সারির কার্যকরী বামহাতি ব্যাটসম্যান ও বামহাতি ফাস্ট-মিডিয়াম বোলিংয়ে পারদর্শীতা দেখান।
ছয় ফুট উচ্চতাসম্পন্ন দীর্ঘদেহী ডেভিডসন দলের বোলিং উদ্বোধনে নামতেন। ব্যাটিংয়ে দীর্ঘ দূরত্ব অতিক্রমে ছক্কা হাঁকাতেন। ১৯৫০-এর দশক থেকে ১৯৬০-এর দশকের প্রথমদিকে অস্ট্রেলিয়া ক্রিকেট দলের প্রধান পেস আক্রমণে ভূমিকা রাখেন। ১৯৫০-এর দশকের শেষদিক থেকে তাঁকে বিশ্বের অন্যতম সেরা পেস বোলার হিসেবে গণ্য করা হতো। ধ্রুপদী বোলিং ভঙ্গীমা সহকারে শেষদিকে বলে সুইং করাতেন।
তাঁকেসহ পাকিস্তানের ওয়াসিম আকরামকে টেস্ট ক্রিকেটের ইতিহাসে সেরা বামহাতি ফাস্ট বোলাররূপে বিবেচনা করা হয়। বলে নিয়ন্ত্রণ বজায় রেখে ওভারপ্রতি ২ রানেরও কম দেন। বিশ্বযুদ্ধ পরবর্তীকালে আরও দুইজন বোলার বোলিং গড়ে তাঁর তুলনায় ভাল অবস্থানের রয়েছেন। এছাড়াও কাছাকাছি এলাকায় অবস্থান করে ক্যাচ নেয়া ও দূর থেকে বলকে পিচে আনার জন্যও খ্যাতি পেয়েছেন তিনি। ক্রিজের কাছাকাছি এলাকায় অবস্থান করে ক্যাচ নেযার কারণে তিনি ‘দ্য ক্ল’ ডাকনামে পরিচিতি পান।
১৯৬২ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন তিনি। ১৯৬৪ সালে অর্ডার অব দ্য ব্রিটিশ এম্পায়ার ও ১৯৮৭ সালে অর্ডার অব অস্ট্রেলিয়া পদবী লাভ করেন। ১৯৮৮ সালে স্পোর্ট অস্ট্রেলিয়া হল অব ফেমে, ২০০৪ সালে অস্ট্রেলীয় ক্রিকেট হল অব ফেমে এবং ২০১১ সালে আইসিসি ক্রিকেট হল অব ফেমে অন্তর্ভুক্ত হন তিনি। এছাড়াও, ২০০০ সালে অস্ট্রেলিয়ান স্পোর্ট মেডেল লাভ করেন।
"নির্দেশিকা: *–অপরাজিত"
সরকারি সঙ্গীত মহাবিদ্যালয়
সরকারি সঙ্গীত মহাবিদ্যালয় বাংলাদেশের রাজধাণী ঢাকার আগারগাও এলাকায় অবস্থিত একটি শিক্ষা প্রতিষ্ঠান। এই কলেজটি বাংলাদেশে সঙ্গীত বিষয়ে একমাত্র উচ্চ শিক্ষা প্রতিষ্ঠান যেখানে জাতীয় বিশ্ববিদ্যালয়ের অধীনে সঙ্গীত বিষয়ে স্নাতক সম্মান শ্রেণীর শিক্ষা কার্যক্রম পরিচালিত হয়।
উপমহাদেশের অন্যতম খ্যাতিমান শাস্ত্রীয় সংগীত শিল্পী ও সঙ্গীতজ্ঞ, একুশে ও স্বাধীনতা পদকে ভূষিত পন্ডিত বারীণ মজুমদারসহ কয়েকজন গুণী মানুষের স্বপ্ন ও কর্মসাধনায় ১৯৬৩ সালের ১০ নভেম্বর ভিত গড়ে উঠেছিল সংগীত কলেজের।
মাধ্যমিক ও উচ্চ মাধ্যমিক শিক্ষা বোর্ড ঢাকা এবং জাতীয় বিশ্ববিদ্যালয় প্রদত্ত ভর্তি বিজ্ঞপ্তি অনুযায়ী নির্ধারিত সময়ে ছাত্রছাত্রী ভর্তি করা হয়। উচ্চ মাধ্যমিক (আই.মিউজ) এবং স্নাতক (বি.মিউজ) শ্রেণিতে ভর্তির সময় কণ্ঠ যাচাই করা হয়।
প্রতিষ্ঠানটিতে এইচএসসি, ডিগ্রি ও মাস্টার্স কোর্স চালু থাকলেও নেই স্নাতক (সম্মান) কোর্স।তবে কলেজ কর্তৃপক্ষ জানিয়েছে, স্নাতক কোর্স চালুর জন্য ইতোমধ্যে জাতীয় বিশ্ববিদ্যালয়ে আবেদন করা হয়েছে। প্রতিষ্ঠানটিতে অন্যান্য শিক্ষা প্রতিষ্ঠানের মতোই পাঠ্যক্রমে পরিচালিত হয়। তবে শিক্ষার্থীদের সংগীত সম্পর্কিত বিষয়গুলো পড়তে হয় অতিরিক্ত হিসেবে। এর মধ্যে শুধু উচ্চাঙ্গ সংগীত বিষয়টি বাধ্যতামূলক। এ ছাড়া সংগীতের অন্য তিনটি বিষয়ের (লোক, রবীন্দ্র, নজরুল সংগীত) মধ্য থেকে অতিরিক্ত হিসেবে যে কোনো একটি বিষয় অধ্যয়ন করতে হয় তাদের।
মাধ্যমিক ও উচ্চ মাধ্যমিক বোর্ড ঢাকার পাঠ স্বীকৃতক্রমে দুই বছর মেয়াদী উচ্চ মাধ্যমিক আই.মিউজ বা আই.এ। আই.মিউজের আবশ্যিক বিষয়— বাংলা, ইংরেজি ও উচ্চাংগ সংগীত। নৈর্বাচনিক বিষয়— ইতিহাস, অর্থনীতি ও পৌরনীতি। সংগীত বিষয়— লোকসংগীত, নজরুল সংগীত ও রবীন্দ্র সংগীত। আই.এতে আই.মিউজের আবশ্যিক উচ্চাংগ সংগীত বাদে সব বিষয় আছে। এছাড়া রয়েছে জাতীয় বিশ্ববিদ্যালয় অধিভুক্ত তিন বছর মেয়াদী 'ব্যাচেলর অব মিউজিক' এবং দুই বছর মেয়াদী 'মাস্টার্স অব মিউজিক'।
সরকার সংগীত কলেজ গ্রন্থাগারে বিভিন্ন দেশি-বিদেশি প্রায় দশ সহস্রাধিক বই ও সাময়িকী রয়েছে। বিশেষত সংগীত বিষয়ের উপর বিভিন্ন মূল্যবান ও দুষ্প্রাপ্য গ্রন্থ এ পাঠাগারটিকে বিশিষ্টতা দিয়েছে। এছাড়া এটির অডিও সেকশনে বিভিন্ন ধারা ও বিভিন্ন শিল্পীর গানের সিডি রয়েছে।
প্রতিষ্ঠানটিতে শিক্ষার্থীর উপস্থিতি খুবই কম। এইচএসসি, মাস্টার্স ও ডিগ্রি কোর্সে ১১০ জন শিক্ষার্থী অধ্যয়নরত রয়েছে। প্রতিষ্ঠানটিতে শিক্ষক আছেন ২৫ জন।
সনম পুরী
সনম পুরী (জন্ম- ৩০শে জুন ১৯৯২) একজন ভারতীয় গায়ক এবং সনম ব্যান্ডের কণ্ঠশিল্পী।
সনম পুরী নয়ডার বাল ভারতী পাবলিক স্কুল থেকে তাঁর শিক্ষাজীবন শুরু করেন। পরবর্তীকালে তিনি দিল্লি বিশ্ববিদ্যালয়ের অধীনস্থ কিরোরি মল কলেজে মাত্র ছয় মাস অধ্যয়ন করার পর র‍্যাগিংয়ের শিকার হওয়ায় কলেজ ছাড়তে বাধ্য হন।
পুরী কখনও কোন প্রাতিষ্ঠানিক সঙ্গীতশিক্ষা গ্রহণ করেননি। ছয় বছর বয়স থেকে তিনি ওমানের মাস্কটে থাকাকালীন গিটার, পিয়ানো এবং অন্যান্য যন্ত্র বাজানোর দক্ষতার সঙ্গে গায়ক হিসাবে দক্ষতা অর্জন করতে শুরু করেন। তাঁর মা এবং দাদা সমর পুরীর কারণে নিয়মিত ভাবে সঙ্গীত প্রশিক্ষণ চালিয়ে গেলেও মুম্বইয়ে বসবাসের পর সঙ্গীতকে পেশা হিসাবে বেছে নেওয়ার সিদ্ধান্ত নেন।
২০১১ খ্রিস্টাব্দে সনম ও সমর পুরী, ভেঙ্কট সুব্রহ্মণ্যম এবং কেশব ধনরাজ মিলে সনম নামক ব্যান্ড তৈরী করেন। ২০১১ সালে তাঁরা "এসকিউএস সুপারস্টার্স" নামক একটি অ্যালবাম বাজারে মুক্তি দেন। ২০১২ খ্রিস্টাব্দে পুরী ভ্রাতৃদ্বয় "সমর সনম" নামক একটি অ্যালবাম মুক্তি দেন।
২০১৩ খ্রিস্টাব্দে সনম পুরীর "গোরি তেরে প্যায়ার মেঁ" নামক বলিউড চলচ্চিত্রে বিশাল-শেখর দ্বারা সুরারোপিত "ধ্যাত তেরি কি" গানটি গেয়ে হিন্দি চলচ্চিত্রে সঙ্গীতজীবন শুরু করেন। গানটি ঐ বছর ২৬শে অক্টোবর মুক্তি লাভ করার পরেই প্রচণ্ড জনপ্রিয়তা লাভ করে। এরপর বিশাল-শেখরের সুরে তিনি হাসি তো ফাসী নামক চলচ্চিত্রে "ইশক বুলাওয়া" গানটিতে কণ্ঠ দেন।
তেরে মস্ত্‌ মস্ত্‌ দো নয়েন
তেরে মস্ত্‌ মস্ত্‌ দো নয়েন () সালমান খান ও সোনাক্ষী সিংহ অভিনীত এবং অভিনব কাশ্যপ পরিচালিত বলিউড চলচিত্র দাবাং এর একটি জনপ্রিয় গান।
গানটির সুর ও সঙ্গীত পরিচালনা করেছেন সাজিদ-ওয়াজিদ এবং গানটিতে কন্ঠ দিয়েছেন রাহাত ফাতেহ আলী খান ও শ্রেয়া ঘোষাল।
নকিয়া লুমিয়া ৬১০
নকিয়া লুমিয়া ৬১০ একটি উইন্ডোজ স্মার্টফোন যা মোবাইল ওর্য়াল্ড কংগ্রেস ২০১২ এ প্রকাশ করা হয়। এটি তরুণদের জন্য উদ্দেশ্যে তৈরী করা হয় যারা জীবনে তাদের প্রথম স্মার্টফোন ক্রয় করবে।
হিপোক্যাম্পাস
হিপোক্যাম্পাস ("seahorse" বা "সামুদ্রিক ঘোড়া" নামের অনুকরণে, যেটি এসেছে গ্রীক শব্দ ἱππόκαμπος থেকে। ππος মানে hippos, "horse" বা "ঘোড়া" এবং κάμπος মানে kampos, "sea monster"বা "সামুদ্রিক দৈত্য") হল মানুষ এবং অন্যান্য মেরুদণ্ডী প্রাণীদের মস্তিষ্কের একটি প্রধান উপাদান। মানুষসহ অন্যান্য স্তন্যপায়ী প্রাণীদের মস্তিষ্কের দু'পাশে দুটি হিপোক্যাম্পাস বর্তমান। এটি স্বল্প-স্থায়ী স্মৃতির (short-term memory) তথ্যসমূহকে একত্র করে দীর্ঘ-স্থায়ী স্মৃতিতে (long-term memory) পরিণত করতে গুরুত্বপূর্ণ ভূমিকা পালন করে।
সেরিব্রাল কর্টেক্সের নীচে এটি পাওয়া যায়; প্রাইমেটদের ক্ষেত্রে মধ্য টেম্পোরাল লোবের (medial temporal lobe) নীচে এটির অবস্থান। ইহা দুটি পারস্পরিকভাবে আবদ্ধ (interlocking) অংশ দ্বারা গঠিত: আমনের হর্ন (Ammon's horn) এবং ডেনটেট জাইরাস (dentate gyrus)।
দ্বিপার্শ্বীয় (bilateral) হিপোক্যাম্পাসের প্রচন্ড ক্ষতি থেকে অমনেশিয়া (anterograde amnesia) রোগ হবার সম্ভাবনা দেয় — যাতে নতুন স্মৃতি ধরে রাখার ক্ষমতা হারিয়ে যায়।
মনিপুর উচ্চ বিদ্যালয় ও কলেজ
মনিপুর উচ্চ বিদ্যালয় ও কলেজ বাংলাদেশের রাজধানী ঢাকার মিরপুরে একটি মাধ্যমিক বিদ্যালয় ও কলেজ। এটি বাংলাদেশের বেসরকারী মাধ্যমিক বিদ্যালয়গুলোর মধ্যে অন্যতম একটি শিক্ষা প্রতিষ্ঠান। বর্তমানে প্রতিষ্ঠানে বাংলা মাধ্যম ও ইংরেজি মাধ্যম ও উচ্চ মাধ্যমিক শাখায় প্রায় ৩০ হাজার ছাত্র-ছাত্রী অধ্যয়ন করছে।
১৯৬৯ সালে নগন্য সংখ্যক ছাত্র- ছাত্রী নিয়ে প্রতিষ্ঠানটি যাত্রা শুরু করে। যাত্রাকালে বিদ্যালয়ের জমির পরিমাণ ছিল ১৭ দশমিক ৫ শতাংশ, শিক্ষার্থীর সংখ্যা ছিল ৪৫ জন আর শিক্ষক-শিক্ষিকার সংখ্যা ছিল ১৩। ১৯৭৮ সালে প্রতিষ্ঠানটি উচ্চ বিদ্যালয়ে রুপান্তরিত হয়। ২০১০ সালে প্রতিষ্ঠানটি কলেজে উন্নীত করা হয়। ২০১১ সালে ইংরেজি মাধ্যম চালু করা হয়।
ঢাকা মহানগরীর মিরপুর থানার ১৩নং ওয়ার্ডের অন্তর্গত বিভিন্ন এলাকায় । যথাঃ
প্রতি ক্যাম্পাসে প্রভাতি ও দিবা ২টি করে মোট ১২ টি শিফট (প্রথম থেকে দ্বাদশ শ্রেণী পর্যন্ত)
মনিপুর উচ্চ বিদ্যালয় ও কলেজ এ সকল শাখা মিলে বর্তমানে ৫০০ জন শিক্ষক রয়েছে ।
মনিপুর উচ্চ বিদ্যালয় ও কলেজ এ সকল শাখা মিলে বর্তমানে ১৫০ জন কর্মকর্তা-কর্মচারী রয়েছে ।
৫ ক্যাম্পাসে মোট ১০টি শিফটে ক্লাস চলে ।
প্রভাতি শাখাঃ
সকাল ০৮:০০ মিনিট থেকে বেলা ১২:১৫ মিনিট
দিবা শাখাঃ
দুপুর ১২:২০ মিনিট থেকে বিকাল ০৪:৩০ মিনিট ।
২০০৭, ২০০৮ ও ২০০৯ সালে ঢাকা শিক্ষাবোর্ডের অধীনে অনুষ্ঠিত মাধ্যমিক স্কুল সার্টিফিকেট পরীক্ষায় স্কুলটি ৩য় স্থান অর্জন করে। এ পরীক্ষায় ২০০৮ ও ২০০৯ সালে যথাক্রমে ৬৫২ জন ও ৫৫৬ জন ছাত্রছাত্রীর এ+(জিপিএ ৫) অর্জন স্বাভাবিকভাবেই স্কুলটিকে জিপিএ ৫ প্রাপ্তির দিক থেকে বাংলাদেশের সেরা ৩য় স্কুলের সারিতে স্থান দেয়। ২০০৯ সালে মাধ্যমিক ও উচ্চ মাধ্যমিক শিক্ষা অধিদপ্তরের অধীনে অনুষ্ঠিত অষ্টম শ্রেণীর মূল্যায়ন পরীক্ষায় ২য় স্থান অর্জন করে। ১৯৬৯ সালে স্থাপিত এ স্কুলটি এ পর্যন্ত দু’বার বাংলাদেশের সেরা শিক্ষা প্রতিষ্ঠানের স্বীকৃতি লাভ করে।
এইচ.এস.সি
এস.এস.সি
জে.এস.সি.
৫ম শ্রেণীর সমাপনী
দিনের শেষে ঘুমের দেশে
দিনের শেষে ঘুমের দেশে হল রবীন্দ্রনাথ ঠাকুরের লেখা ও পঙ্কজকুমার মল্লিক কর্তৃক সুরারোপিত একটি জনপ্রিয় বাংলা গান। গানটি ১৯০৬ সালে রবীন্দ্রনাথের "খেয়া" কাব্যগ্রন্থে ‘শেষ খেয়া’ শিরোনামে প্রকাশিত হয়েছিল। ১৯৩৭ সালে মুক্তিপ্রাপ্ত "মুক্তি" চলচ্চিত্রের জন্য রবীন্দ্রনাথের অনুমতিক্রমে পঙ্কজকুমার মল্লিক এই গানে সুরারোপ করেছিলেন। উক্ত চলচ্চিত্রে তিনিই এই গানটি গেয়েছিলেন। রবীন্দ্রনাথ কর্তৃক সুরারোপিত নয় বলে বিশ্বভারতী সংগীত সমিতি এটিকে ‘রবীন্দ্রসংগীত’ আখ্যা দেয়নি এবং রবীন্দ্রনাথের গীতি-সংকলন "গীতবিতান"-এও এই গানটি অন্তর্ভুক্ত হয়নি। পরবর্তীকালে হেমন্ত মুখোপাধ্যায় ও কিশোর কুমার এই গানটি রেকর্ড করেন।
১৩১২ বঙ্গাব্দের আষাঢ় মাসে রচিত এই কবিতাটির কথাটি এই রকম:
১৯৩৭ সালে চিত্র পরিচালক প্রমথেশ বড়ুয়া "মুক্তি" চলচ্চিত্রটি নির্মাণের সময় যখন সংগীত পরিচালক পঙ্কজকুমার মল্লিককে চিত্রনাট্য পড়ে শোনাচ্ছিলেন, তখনই পঙ্কজকুমার "শেষ খেয়া" কবিতাটির কিছু অংশে সুর দিয়ে পরিচালককে শোনান। প্রথমেশ বড়ুয়া স্থির করলেন গানটি চলচ্চিত্রে ব্যবহার করবেন। তাই রবীন্দ্রনাথের অনুমোদনের জন্য গানটি রেকর্ড করে তাঁর কাছে পাঠানো হল। রবীন্দ্রনাথ গানটি শিল্পীর স্বকণ্ঠে শোনার ইচ্ছা প্রকাশ করলেন। তখন পঙ্কজকুমার প্রশান্তচন্দ্র মহলানবিশের বরানগরের বাড়ি ‘আম্রপালী’তে (অধুনা ইন্ডিয়ান স্ট্যাটিস্টিক্যাল ইনস্টিটিউট ভবন) রবীন্দ্রনাথের সঙ্গে দেখা করেন। রবীন্দ্রনাথ প্রথমে ছবির গল্পটি শুনতে চান। শোনার পর রবীন্দ্রনাথ ছবির নামকরণ করেন ‘মুক্তি’। এরপর পঙ্কজকুমার রবীন্দ্রনাথকে গানটি গেয়ে শোনান। গান শুনে রবীন্দ্রনাথ খুশি হয়ে চলচ্চিত্রে গানটি ব্যবহারের অনুমতি দেন ও রবীন্দ্রনাথের অন্যান্য কিছু কবিতায় সুরারোপ করার জন্য পঙ্কজকুমারকে অনুরোধ করেন। পরে গানের কথায় রবীন্দ্রনাথ সামান্য একটু পরিবর্তনের পরামর্শও দেন। ‘চোখের জল ফেলতে হাসি পায়’-এর পরিবর্তে ‘অশ্রু যাহার ফেলতে হাসি পায়’ করা হয়। পঙ্কজকুমার এই গানটির সঙ্গে সঙ্গে ‘আমি কান পেতে রই’ ও ‘তার বিদায়বেলার মালাখানি’ গানদুটি চলচ্চিত্রে ব্যবহারেরও অনুমতি নিয়ে আসেন। চলচ্চিত্রে গানদুটি যথাক্রমে পঙ্কজকুমার মল্লিক ও কানন দেবী গেয়েছিলেন। ‘দিনের শেষে ঘুমের দেশে’ গানটিও পঙ্কজকুমারই চলচ্চিত্রে গেয়েছিলেন। উল্লেখ্য, এই তিনটি গানই বাংলা চলচ্চিত্রে ব্যবহৃত রবীন্দ্রনাথের প্রথম তিনটি গান।
"গীতবিতান" তৃতীয় খণ্ডের পরিশিষ্ট ভাগে অন্যান্য কিছু গানের সঙ্গে এই গানটির উল্লেখ করে বলা হয়েছে:
…এই গানগুলি সময়বিশেষে প্রচলিত বা আদৃত হইলেও, এগুলিতে কোনোটিতেই কবি সুর না দেওয়াতে, এগুলিকে রবীন্দ্রসংগীত বলিয়া গণনা করা সম্ভবপর হয় নাই।
পঙ্কজকুমার মল্লিকের একাধিক রেকর্ডে এই গানটি রয়েছে। পরবর্তীকালে হেমন্ত মুখোপাধ্যায় ও কিশোর কুমার এই গানটি রেকর্ড করেন। পরবর্তীকালেও অনেক শিল্পী এই গানটি গেয়েছেন।
ব্রাসোভ
ব্রাসোভ (; ; , : ; মধ্যযুগীয় লাতিন: "ব্রাসোভিয়া" বা "করোনা"; ১৯৫০–১৯৬০: "ওরাসুল স্ট্যালিন") হল রোমানিয়ার একটি শহর এবং ব্রাসোভ প্রদেশের প্রশাসনিক কেন্দ্র।
২০১১ সালে অনুষ্ঠিত রোমানিয়ার শেষ আদমশুমারী অনুযায়ী, ব্রাসোভ শহরে মোট ২৫৩,২০০ জন মানুষ বসবাস করে, যা একে রোমানিয়ার ৭ম জনবহুল শহরে পরিণত করেছে। মেট্রোপলিটন অঞ্চল মোট ৩৬৯,৮৯৬ জন অধিবাসীকে স্থান করে দিয়েছে।
ব্রাসোভ দেশের কেন্দ্রীয় অঞ্চলে অবস্থিত, যা বুখারেস্ট থেকে প্রায় এবং কৃষ্ণ সাগর থেকে প্রায় উত্তরে অবস্থিত। এটি দক্ষিণাঞ্চলীয় কার্পাথিয়ানদের দ্বারা পরিবেষ্টিত এবং ট্রান্সিলভেনিয়া অঞ্চলের অংশভুক্ত।
শহরটি রোমানিয়ার জাতীয় সংগীত-এর জন্মস্থান হিসেবে এবং গোল্ডেন স্ট্যাগ আন্তর্জাতিক সংগীত উৎসব আয়োজনের জন্য বিখ্যাত।
ব্রাসোভ শহরে নানা স্থানীয় মিডিয়া সম্পর্কিত সংস্থা আছে। যেমনঃ "ট্রানসিলভেনিয়া এক্সপ্রেস", "মনিটরুল এক্সপ্রেস", "বুনা জিউয়া ব্রাসোভ" বা "ব্রাসোভুল টউ" ("আপনার ব্রাসোভ") ইত্যাদি। এছাড়াও নানা স্থানীয় টেলিভিশন সংস্থা রয়েছে, যেমন টিভিএস, আরটিটি, মিক্স টিভি ও নোভা টিভি।
এ. এন. এম. হামিদুল্লাহ্‌
এ. এন. এম. হামিদুল্লাহ্‌ ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" প্রথম গভর্ণর।
হামিদুল্লাহ্‌ ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর প্রথম গভর্ণর; তিনি ১৯৭২ সালের ১৮ জানুয়ারি গভর্ণর হিসাবে দায়িত্ব লাভ করেন এবং ১৯৭৪ সালের ১৮ নভেম্বর পর্যন্ত এতে অধিষ্টিত থাকেন।
যৌথ অবচেতন
যৌথ অবচেতন (ইংরেজি: Collective unconscious) বৈশ্লেষিক মনোবিজ্ঞান (analytical psychology)-এর একটি পারিভাষিক শব্দ (term), যা কার্ল য়ুঙ্ (Carl Jung) প্রচলন করেন। এটি অবচেতন মনের (unconscious mind) একটি অংশ, যা মানুষ তথা অন্যান্য স্নায়ুতন্ত্রবিশিষ্ট জীবদের মধ্যে পরিলক্ষিত হয়। য়ুঙ্ একে ব্যক্তিগত অবচেতনের (personal unconscious) থেকে আলাদা করেছেন; যেহেতু ব্যক্তিগত অবচেতনে একান্ত ব্যক্তিমনের অভিজ্ঞতাগুলির সংরক্ষণ ঘটে, যেখানে যৌথ অবচেতনে নির্দিষ্ট প্রজাতির সদস্যদের ব্যক্তিগত অভিজ্ঞতার সংকলন ও সংগঠন ঘটে।
"আমার থিসিস অনুসারে : আমাদের তাৎক্ষণিক চেতনা ছাড়াও (যা একেবারেই ব্যক্তিগত প্রকৃতি এবং যা আমাদের বিশ্বাসমতে কেবল অভিজ্ঞতালব্ধ মানসিকতা (empirical psyche)) আর এক দ্বিতীয় যৌথ, সর্বজনীন ও নৈর্ব্যক্তিক স্বভাব (collective, universal, and impersonal nature) সমন্বিত মানসিক সংগঠনের অস্তিত্ব রয়েছে, যা প্রত্যেক ব্যক্তির মধ্যে অভিন্ন। এই যৌথ অবচেতন স্বতন্ত্রভাবে বিকশিত হয় না, বরং বংশগতভাবে অর্জিত হয়। ইহা আর্কিটাইপ (archetypes) রূপী প্রাক-বর্তমান (pre-existent) কাঠামো, যা একমাত্র গৌণ চেতনা হতে পারে এবং যা কোনও এক মানসিক বস্তুকে যথাযথ আকার দেয়।"
""Archaic remnants" - মানসিক কাঠামো যাতে ব্যক্তিজীবনের কোন কিছুর ব্যাখ্যা দেওয়া সম্ভব হয় না; বরং যা মানবমনের আদিম, সহজাত ও উত্তরাধিকারজাত কাঠামো।"
 য়ুঙ্ যৌথ অবচেতনকে এর সঙ্গে যুক্ত করেছেন।Jung, Carl. The Development of Personality.
স্টুয়ার্ট পয়েন্টার
স্টুয়ার্ট উইলিয়াম পয়েন্টার (জন্ম: ১৮ অক্টোবর, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ উইকেট-কিপার হিসেবে অংশগ্রহণ করছেন। পাশাপাশি ডানহাতে ব্যাটিংয়ে পারদর্শী স্টুয়ার্ট পয়েন্টার। কাউন্টি ক্রিকেটে ডারহামের পক্ষে খেলছেন তিনি।
পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও মিডলসেক্সের সদস্য অ্যান্ড্রু পয়েন্টার সম্পর্কে তার বড় ভাই।
আয়ারল্যান্ড অনূর্ধ্ব-১৭ ও অনূর্ধ্ব-১৯ দলে প্রতিনিধিত্ব করেছেন। অক্সফোর্ড এমসিসিইউ দলের বিপক্ষে প্রথম-শ্রেণীর ক্রিকেটে অভিষিক্ত হন। তিনটি ক্যাচ নিয়ে সবাইকে আশ্চর্যান্বিত করেন তিনি। পাশাপাশি ৭৯ বলে চারটি চারের সমন্বয়ে ৪২ রান তোলেন।
২০১১-১৩ আইসিসি আন্তর্মহাদেশীয় কাপে কানাডার বিপক্ষেও প্রথম-শ্রেণীর ক্রিকেটে অংশ নেন। খেলায় তিনি ৩১ রান তোলে আয়ারল্যান্ডের ইনিংস বিজয়ে অবদান রাখেন। সেপ্টেম্বর, ২০১৩ সালে ওয়ারউইকশায়ারের অন্যান্য উইকেট-কিপারের অনুপস্থিতিতে উইকেট-কিপারের দায়িত্ব পালন করেন।
সেপ্টেম্বর, ২০১৪ সালে স্কটল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৮ জুন, ২০১৫ তারিখে একই দলের বিপক্ষে তার টুয়েন্টি২০ আন্তর্জাতিকে অভিষিক্ত হন তিনি।
সদানন্দ যোগেন্দ্র সরস্বতী
সদানন্দ যোগেন্দ্র সরস্বতী ছিলেন আদি শঙ্করের অদ্বৈত বেদান্ত দর্শনের অন্যতম প্রবক্তা এবং উক্ত দর্শনের অন্যতম শ্রেষ্ঠ ‘প্রকরণ গ্রন্থ’ (উপনিষদ্‌ দর্শনের পাঠ্যবই) বেদান্তসারের রচয়িতা। সদানন্দের পিতার নাম ছিল অনন্তদেব। তিনি সম্ভবত খ্রিস্টীয় ১৫ শতাব্দীর মধ্যভাগের লোক ছিলেন। বেদান্তসার ছাড়াও তিনি "বেদান্তসিদ্ধান্ত-সারসংগ্রহ", ভগবদ্গীতার উপর "ভাবপ্রকাশ" ও "ব্রহ্মসূত্র-তাৎপর্যপ্রকাশ" নামে তিনটি সমগুরুত্বসম্পন্ন বই লিখেছিলেন। সদানন্দের জীবন সম্পর্কে বিশেষ কিছুই জানা যায় না। হিরিয়ান্নার মতে, "বেদান্তসার" রচয়িতা সদানন্দ এবং এশিয়াটিক সোসাইটি অফ বেঙ্গল প্রকাশিত "অদ্বৈতব্রহ্মসিদ্ধি"-র সদানন্দ এক ব্যক্তি নন।
সদানন্দ তাঁর গ্রন্থে মুক্ত সত্ত্বাদের বন্ধন থেকে মুক্তি, দেহ থেকে মন সরিয়ে রাখা, গুণাতীত হয়েও সদ্গুণের অনুশীলনের প্রতি গুরুত্ব দিয়েছে। তাঁর মতে, মুক্ত সত্ত্বারা প্রারব্ধ কর্মের হাত থেকে নিষ্কৃতি পেয়ে ব্রহ্মে লীন হন।
সদানন্দের গুরু ছিলেন অদ্বয়ানন্দ।
দাবাং
দাবাং ( "নির্ভীক") ২০১০ সালে মুক্তিপ্রাপ্ত ভারতীয় হিন্দি অ্যাকশনধর্মী-মশলাদার চলচ্চিত্র। ছবিটি পরিচালনা করেছেন অভিনব কাশ্যপ এবং প্রযোজনা করেছেন আরবাজ খান। চলচ্চিত্রটিতে প্রধান চরিত্রে অভিনয় করেছেন আরবাজ খানের বড়ো ভাই সালমান খান। এছাড়াও সহ-শিল্পী হিসেবে রয়েছেন সোনাক্ষী সিংহ, আরবাজ খান, ওম পুরী, ডিম্পল কাপাডিয়া, বিনোদ খান্না, অনুপম খের, মহেশ মাঞ্জরেকার এবং মাহি গিল। খল-নায়ক চরিত্রে সনু সুড রয়েছেন। চলচ্চিত্রটিতে সোনাক্ষী সিংহ অভিনেত্রী, আরবাজ খান প্রযোজক এবং অভিনব কাসাপ পরিচালক হিসেবে আত্মপ্রকাশ করেন। মালাইকা অরোরা খান বিশেষ আইটেম গান মুন্নি বদনাম হুয়িতে পারফর্ম করে ব্যাপকভাবে সাড়া ফেলে দেন। চলচ্চিত্রটির গল্পবিন্যাস ভারতের উত্তর প্রদেশ রাজ্য থেকে নেওয়া হয় এবং চুলবুল পান্ডে নামের একজন পুলিশকে কেন্দ্র করে কাহিনী গড়ে উঠেছে। ৪২০ মিলিয়ন বাজেটের চলচ্চিত্রটি ২.১৫ বিলিয়ন রুপি আয় করতে সামর্থ্য হয়।"দাবাং" চলচ্চিত্রের সঙ্গীত পরিচালনা করেছেন পরিচালক যুগল সাজিদ-ওয়াজিদ এবং ললিত পণ্ডিত। গীত রচনা করেছেন ফয়েজ আনোয়ার, ললিত পণ্ডিত ও জলীস শেরওয়ানি। ললিত পণ্ডিত "মুন্নি বদনাম হুয়ি" গানটি গীত রচনা করেছেন। গানে কণ্ঠ দিয়েছেন রাহাত ফতেহ আলী খান, সনু নিগম, শ্রেয়া ঘোষাল, মমতা শর্মা, ঐশ্বর্য নিগম, মাস্টার সলীম, সুখিন্দর সিং, ওয়াজিদ আলী। গানের অ্যালবাম ৬ আগস্ট, ২০১০ দিল্লীতে মুক্তি পায়।
হরতন ইশকাপন
হরতন ইশকাপন হুমায়ূন আহমেদ এর মিসির আলি নিয়ে লেখা উপন্যাস গুলোর মধ্যে অন্যতম। বইটি প্রকাশ পায় (২য় মুদ্রিত) ২০১১সালের ফেব্রুয়ারি মাসে।
মিসির আলির বয়স বেড়েই চলছে, শরীর আগের মতো নেই,অল্পতেই ক্লান্ত হয়ে পড়েন। তিনি ভাড়া থাকেন আজমল সাহেব নামের একজন লোকের বাসায়। মিসির আলির শরির খারাপ বলে আজমল সাহেব নিজেই একটা কাজের মেয়ে খুজে আনেন মিসির আলিকে দেখা-শুনার জন্য।একদিন রাতে কেউ একজন ঢুকে সেই কাজের মেয়েকে চিমটি কাটে এবং সে অসুস্থ্য হয়ে পড়ে।
আজমল সাহেবের ভাগ্নি রেবু মানসিকভাবে অসুস্থ্য। প্রায় দেখা যায় মিসির আলির কাছে আসে গল্প করেন। একদিন মনসুর নামের এক যুবক মিসির আলীর কাছে এসে নানা রকম ভেলকি বা ম্যাজিক দেখিয়ে যায়। তারপর থেকেই মনসুর নানাভাবে রেবুর প্রতি মিসির আলীর মনকে বিষিয়ে তোলার চেষ্টা করে।
কাজের মেয়েটা প্রায় মিসির আলিকে সাবধান করেন রেবুর বিষয়ে। এভাবেই রহস্যে যেতে থাকে গল্পের কাহিনি।
দৃগ্‌-দৃশ্য-বিবেক
দৃগ্‌-দৃশ্য-বিবেক হল একটি অদ্বৈত বেদান্ত ধর্মগ্রন্থ। এটি ভারতী তীর্থের (১৩৫০ খ্রিস্টাব্দ) রচনা বলে জানা যায়।
কেউ কেউ আদি শঙ্করকে এই গ্রন্থের রচয়িতা মনে করলেও সাধারণত ভারতী তীর্থকে (১৩৫০ খ্রিস্টাব্দ) এই গ্রন্থের রচয়িতা মনে করা হয়। এই বইটির অপর নাম "বাক্যশুদ্ধ"। এটি অবশ্য আদি শঙ্করেরই রচনা।
"দৃগ্‌-দৃশ্য-বিবেক" গ্রন্থে ৪৬টি শ্লোক আছে। বইটিতে দ্রষ্টা (‘দৃগ্‌’) ও দৃষ্টের (‘দৃশ্য’) মধ্যে দ্বৈতবোধ নিয়ে অনুসন্ধানমূলক প্রশ্ন তোলা হয়েছে। সেই সঙ্গে সবিকল্প ও নির্বিকল্প সমাধির বিবরণ এবং আত্মা ও ব্রহ্মের পরিচয় দেওয়া হয়েছে।
এ. কে. নাজিরউদ্দীন আহমেদ
এ. কে. নাজিরউদ্দীন আহমেদ বাংলাদেশি অর্থনীতিবিদ যিনি বাংলাদেশের কেন্দ্রীয় ব্যাংক "বাংলাদেশ ব্যাংকের" দ্বিতীয় গভর্ণর ছিলেন।
এ. কে. নাজিরউদ্দীন আহমেদের জন্ম ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে জন্মগ্রহণ করেন।
নাজিরউদ্দীন ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর দ্বিতীয় গভর্ণর; তিনি ১৯৭৪ সালের ১৮ নভেম্বর এ. এন. এম. হামিদুল্লাহ্‌ দায়িত্ব ত্যাগ করার পর ১৯৭৪ সালের ১৯ নভেম্বর হতে ১৯৭৬ সালের ১৩ জুলাই পর্যন্ত দায়িত্ব পালন করেন।
মোঃ নূরুল ইসলাম
মোঃ নূরুল ইসলাম‌ ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" তৃতীয় গভর্ণর।
ইউনিয়নঃ বিদ্যানন্দপুর,
উপজেলাঃ মেহেন্দিগঞ্জ,
জেলাঃ বরিশাল।
নূরুল ইসলাম ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর তৃতীয় গভর্ণর; এ. কে. নাজিরউদ্দীন আহমেদ দায়িত্ব ত্যাগের পর তিনি ১৯৭৬ সালের ১৩ জুলাই গভর্ণর হিসাবে দায়িত্ব লাভ করেন এবং দীর্ঘ ১১ বছর দায়িত্ব পালনের পর ১৯৮৭ সালের ১২ এপ্রিল পর্যন্ত এই পদে অধিষ্টিত থাকেন।
সেগুফতা বখ্‌ত চৌধুরী
সেগুফতা বখ্‌ত চৌধুরী‌ ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" চতুর্থ গভর্ণর।
সেগুফতা বখ্‌ত চৌধুরী বাংলাদেশের কেন্দ্রীয় ব্যাংক 'বাংলাদেশ ব্যাংক'-এর চতুর্থ গভর্ণর; মোঃ নূরুল ইসলাম দায়িত্ব ত্যাগের পর তিনি ১৯৮৭ সালের ১২ এপ্রিল গভর্ণর হিসাবে দায়িত্ব লাভ করেন এবং ১৯৯২ সালের ১৯ ডিসেম্বর পর্যন্ত এই পদে অধিষ্টিত থাকেন।
মোঃ খোরশেদ আলম
মোঃ খোরশেদ আলম ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" পঞ্চম গভর্ণর।
খোরশেদ আলম বাংলাদেশের কেন্দ্রীয় ব্যাংক 'বাংলাদেশ ব্যাংক'-এর পঞ্চম গভর্ণর; সেগুফতা বখ্‌ত চৌধুরী দায়িত্ব ত্যাগের পর তিনি ১৯৯২ সালের ২০ ডিসেম্বর গভর্ণর হিসাবে দায়িত্ব লাভ করেন এবং ১৯৯৬ সালের ২১ নভেম্বর পর্যন্ত এই পদে অধিষ্টিত থাকেন।
মোঃ লুৎফর রহমান সরকার
মোঃ লুৎফর রহমান সরকার‌ ছিলেন বাংলাদেশের কেন্দ্রীয় ব্যাংক "বাংলাদেশ ব্যাংকের" ষষ্ঠ গভর্ণর। তিনি ছিলেন বাংলাদেশের একজন বিশিষ্ট ব্যাংকার এবং ছড়াকার।
লুৎফর রহমান সরকার বাংলাদেশের কেন্দ্রীয় ব্যাংক 'বাংলাদেশ ব্যাংক'-এর ষষ্ঠ গভর্ণর; মোঃ খোরশেদ আলম দায়িত্ব ত্যাগের পর তিনি ১৯৯৬ সালের ২১ নভেম্বর গভর্ণর হিসাবে দায়িত্ব লাভ করেন এবং ১৯৯৮ সালের ২১ নভেম্বর পর্যন্ত এই পদে অধিষ্টিত থাকেন। ১৯৫৭ সালে হাবিব ব্যাংকের কর্মকর্তা হিসেবে তার ব্যাংকিং ক্যারিয়ার শুরু হয়। বাংলাদেশ ব্যাংকের গভর্নর হওয়ার পুর্বে তিনি হাবিব ব্যাংক, রূপালী ব্যাংক, সোনালী ব্যাংক, ইসলামী ব্যাংক বাংলাদেশ লিমিটেড এবং প্রাইম ব্যাংক লিমিটেড এর প্রধান নির্বাহীসহ বিভিন্ন গুরুত্বপূর্ণ দায়িত্ব পালন করেন।
মোহাম্মদ ফরাসউদ্দিন
ড. মোহাম্মদ ফরাসউদ্দিন (জন্মঃ ১৮ এপ্রিল ১৯৪২) হলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" সপ্তম গভর্ণর।
ফরাসউদ্দিন ১৯৪২ সালের ১৮ এপ্রিল তৎকালীন ব্রিটিশ ভারতের আসাম প্রদেশের সিলেট জেলার হবিগঞ্জ মহুকুমার (বর্তমানঃ বাংলাদেশের সিলেট বিভাগের হবিগঞ্জ জেলার) মাধবপুরের নয়াপাড়া ইউনিয়ন এর রতনপুর গ্রামে জন্ম গ্রহণ করেন।
তার পরিবার এ তার স্ত্রী ও দুই সন্তান। এক ছেলে এবং এক মেয়ে। তারা উভয়ই বর্তমান সময়ে প্রবাসী।
শিক্ষা জীবন শুরু করেন রতনপুর সরকারী প্রাথমিক বিদ্যালয় (বর্তমান নাম) থেকে এবং স্কুল জীবন শুরু হয় গোবিন্দপুর সরকারী উচ্চবিদ্যালয়,ধর্মঘর থেকে তারপর কলেজ জীবন মনতলা সরকারী কলেজ এবং তারপর ঢাকা বিশ্ববিদ্যালয় থেকে অর্থনীতি বিভাগ এ স্নাতক ও স্নাতকোত্তর ডিগ্রী অর্জন করেন।
ফরাসউদ্দিন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর সপ্তম গভর্ণর; মোঃ লুৎফর রহমান সরকার দায়িত্ব ত্যাগের পর তিনি ১৯৯৮ সালের ২৪ নভেম্বর গভর্ণর হিসাবে দায়িত্ব লাভ করেন এবং ২০০১ সালের ২২ নভেম্বর পর্যন্ত এই পদে অধিষ্টিত থাকেন।
সালেহউদ্দিন আহমেদ
ড. সালেহউদ্দিন আহমেদ ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক "বাংলাদেশ ব্যাংকের" নবম গভর্ণর।
তিনি ব্রাম্মনবাড়িয়া জেলার নবীনগর উপজেলার শ্রীরামপুর (দরিশ্রীরামপুর) গ্রামে জন্ম।
সালেহউদ্দিন ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর নবম গভর্ণর; ড. ফখরুদ্দীন আহমদ দায়িত্ব ত্যাগের পর তিনি ২০০৫ সালের ১ মে গভর্ণর হিসাবে দায়িত্ব লাভ করেন এবং ২০০৯ সালের ৩০ এপ্রিল পর্যন্ত এই পদে অধিষ্টিত থাকেন।
বিশ্ব মহাসাগর
বিশ্ব মহাসাগর (ইংরেজি: World Ocean) হল পৃথিবীর মহাসাগরীয় জলরাশির একটি আন্তঃসংযুক্ত ব্যবস্থা। ভূতলস্থ ৭০% জল (১.৩৩২ বিলিয়ন কিউবিক কিলোমিটার) বিশ্ব মহাসাগরের অন্তর্গত।
বিশ্ব মহাসাগরের একত্ব ও অবিচ্ছিন্নতা এবং এই মহাসাগরের বিভিন্ন অংশের সঙ্গে এর মুক্ত আদানপ্রদান সমুদ্রবিদ্যার একটি মৌলিক গুরুত্বের বিষয়। বিশ্ব মহাসাগর অনেকগুলি প্রধান মহাসাগরীয় অঞ্চলে বিভক্ত। এই অঞ্চলগুলি মহাদেশসমূহ ও বিভিন্ন সামুদ্রিক বৈশিষ্ট্যের দ্বারা বিচ্ছিন্ন। এই বিভাগগুলি হল: আটলান্টিক মহাসাগর, উত্তর মহাসাগর (কোনো কোনো মতে এটি আটলান্টিক মহাসাগরের একটি সমুদ্র), ভারত মহাসাগর, প্রশান্ত মহাসাগর ও দক্ষিণ মহাসাগর (কোনো কোনো মতে এটি আটলান্টিক, ভারত ও প্রশান্ত মহাসাগরের দক্ষিণাংশ)। অন্যদিকে মহাসাগরীয় জল ছড়িয়ে গিয়েছে বিভিন্ন ক্ষুদ্রতর সমুদ্র, প্রণালী ও উপসাগরের মধ্যে।
একটি বিশ্ব মহাসাগর সুদূর প্রাগৈতিহাসিক কাল থেকেই পৃথিবীতে কোনো না কোনো আকারে বিরাজ করছে। এই ধারণাটিও ধ্রুপদি প্রাচীনকাল থেকে চলে আসছে (ওশেনাসের আকারে)। সমসাময়িক "বিশ্ব মহাসাগর" ধারণাটি ২০শ শতাব্দীর গোড়ার দিকে রাশিয়ান সমুদ্রবিজ্ঞানী ইউলি শোকালস্কি প্রচলন করেন। তিনি বিশ্বের অধিকাংশ অঞ্চলব্যাপী একটিএকক ও অবিচ্ছিন্ন মহাসাগরকে বোঝাতে এই শব্দটি প্রয়োগ করেছিলেন।
পৃথিবীর দক্ষিণ মেরু থেকে দেখলে আটলান্টিক, ভারত ও প্রশান্ত মহাসাগর দক্ষিণ মহাসাগরের উত্তরে প্রসারিত। আরও উত্তরে আটলান্টিক মহাসাগর মিশেছে উত্তর মহাসাগরে। উত্তর মহাসাগর আবার বেরিং প্রণালীর মাধ্যমে প্রশান্ত মহাসাগরের সঙ্গে যুক্ত। এইভাবে বিশ্ব মহাসাগরে জলধারা অবিচ্ছিন্ন থেকেছে।
বিশ্ব মহাসাগরের মোটামুটি এক দেখানো হলেও আসলে তা এক নয়। মহাদেশীয় সরণের ফলে এর আকার পরিবর্তিত হয়।
কেন্দ্রীয় ব্যাংক
কেন্দ্রীয় ব্যাংক (ইংরেজী: 'Central Bank', কখনো কখনো রিজার্ভ ব্যাংক (Reserve Bank), বা আর্থিক কর্তৃপক্ষ (Monetary Authority) নামেও পরিচিত) হচ্ছে এমন একটি প্রতিষ্ঠান যারা কোন একটি দেশের মুদ্রা, অর্থ সরবরাহ এবং সুদের হার নিয়ন্ত্রণ করে থাকে। কেন্দ্রীয় ব্যাংক সাধারণত তাদের নিজ নিজ দেশের বাণিজ্যিক ব্যাংকিং পদ্ধতির তত্ত্বাবধায়ক। বাণিজ্যিক ব্যাংকের বিপরীত কর্মপদ্ধতি হিসাবে কেন্দ্রীয় ব্যাংক আর্থিক সক্ষমতা বৃদ্ধির একটি একচেটীয়া প্রকৃতির প্রক্রিয়া অবলম্বন করে এবং দেশের জাতীয় মুদ্রা ছাপে, যা সাধারণত দেশের আইনত: কার্যকলাপ হিসাবে পরিচালিত হয়। কেন্দ্রীয় ব্যাংকের কাজ হল মুদ্রা তৈরি করা।
রাজা নারায়ণ দেব
রাজা নারায়ণ দেব হলেন একজন ভারতীয় সঙ্গীত সুরকার যিনি মূলত বলিউড ও বাংলা ফিল্ম ইন্ডাস্ট্রিতে তার কাজের জন্য পরিচিত​।
মাধবপুর পৌরসভা
মাধবপুর পৌরসভা বাংলাদেশের সিলেট বিভাগের হবিগঞ্জ জেলার একটি স্থানীয় সরকার সংস্থা। ১৯৯৭ সালে প্রতিষ্ঠিত এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।
মাধবপুর পৌরসভাটি সিলেট বিভাগের হবিগঞ্জ জেলার মাধবপুর উপজেলা সদরে অবস্থিত।
বিগত ২০১৫ সালের ৩০ ডিসেম্বর তারিখ অনুষ্ঠিত পৌরসভা নির্বাচনে আওয়ামী লীগ সমর্থিত প্রার্থী হিরেন্দ্র লাল সাহা মেয়র পদে নির্বাচিত হয়েছেন।
২০১১ সালের আদমশুমারী অনুসারে মাধবপুর পৌরসভার লোক সংখ্যা ২১,৯৩০ জন; যাদের ১১,১০৬ জন পুরুষ এবং ১০,৮২৪ জন মহিলা।
এখানে ১০ টি প্রাথমিক বিদ্যালয় (সরকারি প্রাথমিক বিদ্যালয় ৪ টি, রেজিস্টার্ড বেসরকারি ১ টি, কিন্ডার গার্টেন ৫ টি); ২ টি উচ্চ বিদ্যালয় (বেসরকারি বালক ১ টি, বেসরকারি বালিকা ১ টি); ৪ টি মাদ্রাসা (আলিয়া ১ টি, কওমী ৩ টি) এবং ১ টি কলেজ (বেসরকারি বিশ্ববিদ্যালয়) রয়েছে।
এই পৌরসভার নাগরিক সুযোগ-সুবিধা বিভিন্ন ক্ষেত্রে কিছুটা অপ্রতুল; এর মধ্যে পয়োঃনিষ্কাশন ব্যবস্থা প্রধান।
মাকড়শা হুড়হুড়ি
মাকড়শা হুড়হুড়ি (বৈজ্ঞানিক নাম: "Cleome hassleriana") (), হচ্ছে Cleomaceae পরিবারের "Cleome" গণের একটি সপুষ্পক উদ্ভিদের নাম। এরা দক্ষিণ আমেরিকার আর্জেন্টিনা, প্যারাগুয়ে, উরুগুয়ে এবং দক্ষিণপূর্ব ব্রাজিলের স্থানীয় প্রজাতি। এটি বর্ষজীবী গুল্মজাতীয় উদ্ভিদ। এদের উচ্চতা ১৫০ সেমি পর্যন্ত উচ্চতার হতে পারে।
স্বজাত্যবোধ
স্বজাত্যবোধ বা স্বজাত্যকেন্দ্রিকতা () নৃবিজ্ঞানে একটি বহুল ব্যবহৃত প্রত্যয়। প্রতিটি মানুষই স্বাভাবিকভাবেই স্বজাত্যকেন্দ্রিক হয়। 
একমাত্র মানুষই সমাজে আপন বা নিজের সংস্কৃতি বহন করে থাকে। এজন্য সে অন্যান্য জীব থেকে সম্পূর্ণ আলাদা। জন্মের পর থেকে মানুষ তাঁর নিজস্ব গোষ্ঠী থেকে কথাবার্তা,চলাফেরা,সমাজের প্রচলিত মূল্যায়ন,রীতিনীতি সম্পর্কে ধারণা লাভ করে এবং নিজস্ব সংস্কৃতি লালন-পালন করে। এভাবে গড়ে ওঠে প্রতিটি মানুষের নিজের সংস্কৃতি। মানুষের এই সংস্কৃতি নিয়ে গবেষণা করা নৃবিজ্ঞানীদের অন্যতম প্রধান কাজ। আর এই গবেষণা করতে গিয়ে তারা খুঁজে পায় মানুষের ভিতরে স্বজাত্যবোধ খুব প্রবল।
স্বজাত্যকেন্দ্রিকতা বলতে সাধারণভাবে বোঝায় কোন ব্যক্তির আপন বা নিজের সংস্কৃতিকে যেমনঃ রীতিনীতি,মূল্যবোধ,আইন,প্রথা,বিধি-নিষেধ ইত্যাদি অন্য যেকোন সমাজ ব্যবস্থা থেকে উৎকৃষ্ট মনে করা বা ধরে নেওয়া। অর্থাৎ তাঁর সংস্কৃতি বাদে পৃথিবীর অন্য সকল সংস্কৃতি নিকৃষ্ট। পৃথিবীর প্রায় প্রতিটি সামজিক বা সাংস্কৃতিক গোষ্টী তাদের নিজস্ব সংস্কৃতিকে অন্য যেকোন সংস্কৃতি থেকে উৎকৃষ্টতর বলে মনে করে এবং নিজস্ব সংস্কৃতির মূল্যবোধ ও ধারণাসমূহের প্রেক্ষিতেই নিজেদের সংস্কৃতির বিশিষ্টতা এবং একধরনের শ্রেষ্ঠত্ব দাবি করে। এটাকেই মানববিজ্ঞানীরা বলেছেন স্বজাত্যবোধ বা Ethnocentrism Feelings. Ethnocentrism শব্দটি গ্রীক শব্দ “Ethnos” এবং ইংরেজি শব্দ “Centra”- এই দুটি শব্দের সমন্বয়ের মাধ্যমে।
বিভিন্ন নৃবিজ্ঞানী স্বজাত্যবোধকে বিভিন্নভাবে সংজ্ঞায়িত করার চেষ্টা করেছেনঃ-
L.M. Lewis – “Ethnocentrism is the natural condition of mankind”.
E.B. Tylor – “Judging alien custom and culture to be inferior to one’s own.
স্বজাত্যবোধ হচ্ছে একধরনের মানসিক অবস্থা। স্বজাত্যবোধ একরৈখিক বা দ্বিপাক্ষিকভাবেও ঘটে থাকতে পারে। যেমনঃ কোন জনগোষ্ঠী বা সংস্কৃতির মাঝে গবেষণা করতে গিয়ে গবেষক নিজে যেমনি ঐ জনগোষ্ঠীর সংস্কৃতির চেয়ে তাঁর নিজের সংস্কৃতিকে উৎকৃষ্টতর মনে করতে পারে, তেমনি ঐ জনগোষ্টীও গবেষকের সংস্কৃতির চেয়ে তাদের নিজের সংস্কৃতিকে উৎকৃষ্ট বলে মনে করতে পারে।
মানুষের স্বজাত্যকেন্দ্রিক হওয়ার কিছু কারণ আছে। কারণগুলো হলো-
এছাড়া একজন মানুষ যখন জন্মের পর তাঁর চারপাশের পরিবেশ,পরিবার,সমাজ ব্যবস্থা,রীতিনীতি,ধর্ম,প্রথা,আইন ইত্যাদি দেখে দেখে বড় হয় তখন সে মনের অজান্তেই নিজের সংস্কৃতিকে উৎকৃষ্ট হিসেবে মেনে নেয়।
অমীশ ত্রিপাঠি
অমীশ ত্রিপাঠি (জন্ম ১৮ অক্টোবর ১৯৭৪), যিনি অথার অমীশ নামে জনপ্রিয়​, হলেন একজন ভারতীয় লেখক৷ তিনি তার শিব​-ত্রয়ী কাহিনীর "মেলুহার মৃত্যুঞ্জয়ীগণ", "নাগ রহস্য" এবং "বায়ুপুত্রদের শপথ" উপন্যাসগুলির জন্য পরিচিত। 
ত্রিপাঠির লেখা শিব​-ত্রয়ী কাহিনীর উপন্যাসগুলি ভারতীয় প্রকাশনার ইতিহাসে সবচেয়ে দ্রুততম বিক্রয় হওয়া উপন্যাসমালা (বা বইয়ের সিরিজ) হিসেবে পরিণত হয়৷ শিব​-ত্রয়ী কাহিনীর বইগুলির ২৫ লক্ষেরও বেশি অণুকরণ বিক্রীত হ​য় যার পরিণামে এই সিরিজটি প্রায় ৭০ কোটি টাকা অর্জন করতে পারে।
বাংলাদেশ সরকারী কর্ম কমিশনের চেয়ারম্যানদের তালিকা
বাংলাদেশ সরকারী কর্ম কমিশন (ইংরেজিতে বাংলাদেশ পাবলিক সার্ভিস কমিশন হিসাবে উল্লেখিত) বাংলাদেশের একটি স্বায়িত্বশাসিত সংস্থা যারা দেশের সরকারি চাকুরীতে নিয়োগ সংক্রান্ত দায়িত্ব পালন করে।
বাংলাদেশ সরকার ১৯৭২ সালের ১৫ মে ড. এ. কিউ. এম. বজলুল করিমকে‌ বাংলাদেশ পাবলিক সার্ভিস কমিশন (প্রথম)-এর এবং ২৫ মে মহিউদ্দীন আহমেদকে‌ বাংলাদেশ পাবলিক সার্ভিস কমিশন (দ্বিতীয়)-এর প্রথম চেয়ারম্যান হিসাবে নিয়োগ দান করেন।
অ্যান্ড্রু পয়েন্টার
অ্যান্ড্রু ডেভিড পয়েন্টার (জন্ম: ২৫ এপ্রিল, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে অংশগ্রহণ করছেন। পাশাপাশি ডানহাতে অফ স্পিন বোলিংয়ে পারদর্শী অ্যান্ড্রু পয়েন্টার। কাউন্টি ক্রিকেটে মিডলসেক্সের পক্ষে খেলছেন তিনি।
মিডলসেক্স ক্রিকেট একাডেমি থেকে প্রশিক্ষণ গ্রহণ করেন। ২০০৫ সালে আঠারো বছর বয়সে মিডলসেক্সের পক্ষে প্রথম-শ্রেণীর ক্রিকেটে অংশ নেন। ফেনারে অনুষ্ঠিত ঐ খেলায় প্রতিপক্ষ ছিল কেমব্রিজ ইউসিসিই। পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও ডারহামের সদস্য স্টুয়ার্ট পয়েন্টার সম্পর্কে তার ছোট ভাই।
আয়ারল্যান্ড অনূর্ধ্ব-১৯ ক্রিকেট দলের পক্ষে অংশগ্রহণ করেছেন পয়েন্টার। যুবদের একদিনের আন্তর্জাতিকে ৬টি ওডিআইয়ে অংশ নিয়ে ১৪৮ রান তোলেন। ২৯.৬০ রান গড়ে ঐ রান সংগ্রহকালীন তার সর্বোচ্চ সংগ্রহ ছিল ৭৬। গ্রুপ পর্যায়ের ক্রিকেটে উন্নতি করায় পয়েন্টারকে আয়ারল্যান্ড এ দলের সদস্য মনোনীত করা হয়। ২০০৭ সালের গ্রীষ্মে ডেনমার্ক ও মেরিলেবোন দলের পক্ষে অংশগ্রহণ করেন।
এ. কিউ. এম. বজলুল করিম
ড. এ. কিউ. এম. বজলুল করিম ছিলেন বাংলাদেশের একজন বিশিষ্ট শিক্ষাবিদ, মৃত্তিকা বিজ্ঞানী এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন (প্রথম)'-এর জন্য নিয়োগপ্রাপ্ত প্রথম চেয়ারম্যান। শিক্ষায় অনন্য সাধারণ অবদানের জন্য ১৯৯৯ সালে তাকে “শিক্ষায় স্বাধীনতা পুরস্কার” প্রদান করা হয়।
বজলুল করিম ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন (প্রথম)'-এর প্রথম চেয়ারম্যান। তিনি ১৯৭২ সালের ১৫ মে চেয়ারম্যান হিসাবে দায়িত্ব লাভ করেন এবং ১৯৭৭ সালের ১৫ ডিসেম্বর পর্যন্ত এই পদে অধিষ্টিত থাকেন।
শিক্ষা ক্ষেত্রে অসাধারণ অবদানের জন্য ১৯৯৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মহিউদ্দীন আহমেদ
মহিউদ্দীন আহমেদ ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন (দ্বিতীয়)'-এর জন্য নিয়োগপ্রাপ্ত প্রথম চেয়ারম্যান।
মহিউদ্দীন আহমেদ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন (দ্বিতীয়)'-এর প্রথম চেয়ারম্যান। তিনি ১৯৭২ সালের ২৫ মে চেয়ারম্যান হিসাবে দায়িত্ব লাভ করেন এবং ১৯৭৭ সালের ১৪ ডিসেম্বর পর্যন্ত এই পদে অধিষ্টিত থাকেন।
মোঃ মইদুল ইসলাম
মোঃ মইদুল ইসলাম ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত দ্বিতীয় চেয়ারম্যান।
মইদুল ইসলাম ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর দ্বিতীয় চেয়ারম্যান; ড. এ. কিউ. এম. বজলুল করিমের অবসর গ্রহণের পর ১৯৭৭ সালের ২২ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন এবং ১৯৮২ সালের ২১ ডিসেম্বর পর্যন্ত এই পদে অধিষ্টিত থাকেন।
ফয়েজ উদ্দীন আহমেদ
ফয়েজ উদ্দীন আহমেদ ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত তৃতীয় চেয়ারম্যান।
ফয়েজ উদ্দীন ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর তৃতীয় চেয়ারম্যান; মোঃ মইদুল ইসলামের অবসর গ্রহণের পর ১৯৮২ সালের ২২ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন এবং ১৯৮৬ সালের ৩১ মে পর্যন্ত এই পদে অধিষ্টিত থাকেন।
এস. এম. আল হোসাইনী
এস. এম. আল হোসাইনী ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত চতুর্থ চেয়ারম্যান।
আল হোসাইনী ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর চতুর্থ চেয়ারম্যান; ফয়েজ উদ্দীন আহমেদের অবসর গ্রহণের পর ১৯৮৬ সালের ১ জুন তারিখে তিনি চেয়ারম্যান হিসাবে দায়িত্ব লাভ করেন এবং ১৯৯১ সালের ১ মে পর্যন্ত এই পদে অধিষ্টিত থাকেন।
মোঃ মোস্তফা চৌধুরী
প্রফেসর ড. মোঃ মোস্তফা চৌধুরী ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত সপ্তম চেয়ারম্যান।
মোস্তফা চৌধুরী ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর সপ্তম চেয়ারম্যান; প্রফেসর ড. এস. এম. এ. ফয়েজের অবসর গ্রহণের পর ১৯৯৮ সালের ২৫ মার্চ তারিখে তিনি চেয়ারম্যান হিসাবে দায়িত্ব লাভ করেন এবং ২০০২ সালের ২৩ জানুয়ারি পর্যন্ত এই পদে অধিষ্টিত থাকেন।
জিনাতুন নেসা তাহমিনা বেগম
প্রফেসর ড. জিনাতুন নেসা তাহমিনা বেগম ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত অষ্টম চেয়ারম্যান।
তাহমিনা বেগম ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর অষ্টম চেয়ারম্যান; প্রফেসর ড. মোঃ মোস্তফা চৌধুরীর অবসর গ্রহণের পর ২০০২ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০০৭ সালের ৭ মে পর্যন্ত এই পদে অধিষ্টিত থাকেন।
সা’দত হুসেন
ড. সা'দত হুসেন বাংলাদেশের একজন বিশিষ্ট আমলা এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর নবম চেয়ারম্যান হিসাবে দায়িত্ব পালনকারী কর্মকর্তা। তিনি একজন মুক্তিযোদ্ধা। ১৯৭১ এর প্রবাসী বাংলাদেশ সরকারে তিনি কাজ করেছিলেন। সা'দত হুসেন চাকুরী জীবনে সততা, কর্মদক্ষতা, নিরপেক্ষতা ও চারিত্রিক দৃঢ়তার জন্য প্রসিদ্ধি লাভ করেছিলেন।
শিক্ষাজীবন শেষে পাকিস্তান আমলে ১৯৭০ খ্রিস্টাব্দে সিভিল সার্র্ভিস অব পাকিস্তানে (সিএসপি) যোগ দেন। ১৯৭১ তিনি নড়াইলে শিক্ষানবিশী কর্মকর্তা হিসেবে কর্মরত অবস্থায় মুক্তিযুদ্ধ শুরু হয়। তিনি এপ্রিল মাসে ভারত গমন করেন এবং প্রবাসী বাংলাদেশ সরকারে যোগ দেন। তিনি মন্ত্রীপরিষদ সচিব হিসাবে দায়িত্ব পালনকালে বাংলাদেশসিভিল সার্ভিস থেকে যথারীতি অবসর গ্রহণ করেন।
স্বাধীন বাংলাদেশে তিনি জাতীয় রাজস্ব বোর্ডের চেয়ারম্যানের পদ সহ বিভিন্ন গুরুত্বপূর্ণ পদে চাকুরি করেছেন। চাকুরী জীবনের শেষ পর্যায়ে তিনি মন্ত্রীপরিষদ সচিব হিসেবে পদোন্নতি লাভ করেন।
মন্ত্রীপরিষদ সচিব হিসাবে দায়িত্ব পালনকারী সা'দত হুসেন ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর নবম চেয়ারম্যান; প্রফেসর ড. জিনাতুন নেসা তাহমিনা বেগমের অবসর গ্রহণের পর ২০০৭ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০১১ সালের ২৩ নভেম্বর পর্যন্ত এই পদে অধিষ্টিত থাকেন।
২০১৫ নেপাল ক্রিকেট দলের নেদারল্যান্ডস সফর
নেপাল ক্রিকেট দল পূর্ব-নির্ধারিত সময়সূচী মোতাবেক ৩০ জুন থেকে ৩ জুলাই, ২০১৫ তারিখ পর্যন্ত নেদারল্যান্ডস সফর করবে। সফরে দলটি নেদারল্যান্ডস ক্রিকেট দলের বিপক্ষে টুয়েন্টি২০ আন্তর্জাতিকের সিরিজে চারটি খেলায় অংশগ্রহণ করবে। এ সফরটি আয়ারল্যান্ডে জুলাই মাসে অনুষ্ঠিতব্য ২০১৫ সালের আইসিসি বিশ্ব টুয়েন্টি২০ বাছাইপর্বের প্রস্তুতিমূলক খেলার অংশ হিসেবে অনুষ্ঠিত হবে।
এ. টি. আহমেদুল হক চৌধুরী
এ. টি. আহমেদুল হক চৌধুরী "" বাংলাদেশের একজন বিশিষ্ট পুলিশ কর্মকর্তা। তিনি ২০১১ সাল হতে ২০১৩ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর দশম চেয়ারম্যান হিসাবে দায়িত্ব পালন করেন।
আহমেদুল হক ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর দশম চেয়ারম্যান; ড. সা'দত হুসেনের অবসর গ্রহণের পর ২০১১ সালের ২৭ নভেম্বর তারিখে তিনি চেয়ারম্যান হিসাবে দায়িত্ব লাভ করেন এবং ২০১৩ সালের ২০ ডিসেম্বর পর্যন্ত এই পদে অধিষ্টিত থাকেন।
একরাম আহমেদ
একরাম আহমেদ বাংলাদেশের একজন বিশিষ্ট আমলা। তিনি ২০১৩ সাল হতে দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর একাদশ চেয়ারম্যান হিসাবে দায়িত্ব পালন করেছেন।
বর্তমানে দায়িত্ব পালনকারী একরাম আহমেদ 'বাংলাদেশ সরকারী কর্ম কমিশন'-এর একাদশ চেয়ারম্যান; এ. টি. আহমেদুল হক চৌধুরী -এর অবসর গ্রহণের পর ২০১৩ সালের ২৪ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন।
বাংলাদেশের অর্থমন্ত্রী
অর্থমন্ত্রী হচ্ছেন বাংলাদেশ সরকারের অর্থ মন্ত্রণালয়ের প্রধান। পাঁচ (৫) বছরের জন্যে ক্ষমতাসীন দলের প্রধান কর্তৃক মনোনীত ও রাষ্ট্রপতি কর্তৃক নিয়োগ প্রাপ্ত হয়ে মন্ত্রীপরিষদের মধ্যে সবচেয়ে গুরুত্বপূর্ণ হিসাবে পরিচিত এই পদে অধিষ্ঠিত হতে হয়। অর্থমন্ত্রীকে অন্যান্য সকল মন্ত্রণালয় ও বিভাগের সাথে কাজ করতে হয় এবং প্রতিটি তহবিল সংক্রান্ত বিষয়ে সিদ্ধান্ত গ্রহণের ক্ষেত্রে একটি গুরুত্বপূর্ণ ভূমিকা পালন করেন।
অর্থমন্ত্রী প্রতি বছর সরকারের বাজেট উপস্থাপন করে থাকেন।
বাংলাদেশের অর্থমন্ত্রী হিসাবে দায়িত্ব পালনকারী ব্যক্তিবর্গের তালিকা নিম্নরূপঃ
ক্রিস্টোফার লী
স্যার ক্রিষ্টোফার ফ্রান্ক ক্যারানদিনি লী (২৭ মে ১৯৯২ - ৭ জুন ২০১৫) ছিলেন যথাক্রমে একজন ইংরেজ অভিনেতা, গায়ক, লেখক এবং দ্বিতীয় বিশ্ব যুদ্ধে অংশগ্রহণকারী।
প্রায় ৭০ বছরের জীবদ্দশায়, লী মূলত চিত্রায়িত করেছেন খলনায়ক চরিত্র এবং মারাত্মক ভয়ংকর ছবিতে কাউন্ট ড্রাকুলা নামক চরিত্রে অভিনয় করে ব্যাপক খ্যাতি অর্জন করেন।
তার অন্যান্য অভিনয় চরিত্রের মধ্যে জ্যাম্স বন্ড ফিল্মের দ্যা ম্যান উইথ দ্যা গোল্ডেন গান-এ ফ্রান্সিসকো স্ক্রাম্যাঙ্গা (১৯৭৪), দ্যা লর্ড অব দ্যা কিংস ফিল্ম সিরিজের সারুম্যান (২০০১-২০০৩) এবং দ্যা হবিট ফিল্ম সিরিজ (২০১২ ও ২০১৪) এবং ষ্টার ওয়ার্সের প্রাচীন সিরিজ (২০০২ ও ২০০৫) এ অভিনীত কাউন্ট ডুকু।
লী তার অভিনয় জগতে পেশাদারীত্বের স্বীকৃতি স্বরুপ ২০০৯ সালে নাইট উপাধি লাভ করেন। এছাড়াও তিনি ২০১১ সালে বিএফটিএ (BAFTA) ফ্যালোশিপ ও ২০১৩ সালে বিএফআই (BFI) ফ্যালোশিপ অর্জন করেন।
বলা হয়ে থাকে লী তার শ্রেষ্ঠ অভিনয় কৃতিত্ব দেখিয়েছেন পাকিস্তানের প্রতিষ্ঠাতা মোহাম্মদ আলী জিন্নাহর জীবন ভিত্তিক চলচিত্র বায়োপিক জিন্নাহতে (১৯৯৮) এবং ব্রিটিশ ভয়ংকর (হরর) ফিল্ম দ্যা উইকার ম্যান (১৯৭৩) তার অভিনীত শ্রেষ্ঠ চলচিত্র।
যদিও ভরাট গলায় গুরুগম্ভীর কন্ঠস্বরের জন্য তাকে সবসময় একজন অভিনেতা হিসাবেই চিহ্নিত করা হয় তথাপি লীর ছিল গানগাওয়ার দক্ষতাও। ১৯৮৬ থেকে ১৯৯৮ এর মধ্যবর্তী কালে তার অনেকগুলি অপেরা বা যাত্রাপালা ও গারে রেকর্ড প্রকাশ পায়। ২০০৫ সাল হতে বহু মেটাল ব্যান্ড দলের সঙ্গে কাজ করার পর ২০১০ সালে দ্যা সোর্ড এন্ড দ্যা ক্রসের দ্বারা প্রকাশ পায় তার সিম্ফোনিক ম্যাটাল এ্যালবাম র্কালিম্যাগনী। তার হ্যাভি ম্যাটাল এ্যালবাম দ্যা ওম্যান্স অব ড্যাথ প্রকাশিত হয় ২০১৩ সালের ২৭ মে।
২০১২ সালে ম্যাটাল হ্যামার গোল্ডেন গড সিরোমনিতে তিনি দ্যা স্প্রীট অব মেটাল এ্যাওয়ার্ডে ভূসিত হন।
রেসপারেটরী সমস্যায় আক্রান্ত হয়ে লী ৭ জুন ২০১৫ তারিখ সকাল বেলা চ্যালসা হসপিটালে ৯৩ বছর বয়সে হৃদ যন্ত্রের ক্রিয়া বন্ধ হয়ে মৃত্যু বরণ করেন।
ভিআরএ ক্রিকেট গ্রাউন্ড
ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়।
১৯৭৮ সালে সফরকারী নিউজিল্যান্ডের সাথে নেদারল্যান্ডসের খেলার মাধ্যমে এ মাঠটি প্রথমবারের মতো আন্তর্জাতিক ক্রিকেট খেলায় ব্যবহৃত হয়েছিল। এছাড়াও, এখানে অনেকগুলো একদিনের আন্তর্জাতিক অনুষ্ঠিত হয়েছে। তন্মধ্যে ১৯৯৯ সালের ক্রিকেট বিশ্বকাপ অন্যতম। ২০০৪ সালের ভিডিওকন কাপে ভারত, পাকিস্তান ও অস্ট্রেলিয়াকে নিয়ে ত্রি-দেশীয় প্রতিযোগিতা অনুষ্ঠিত হয়েছে।
১৯৯০ সালের আইসিসি ট্রফি প্রতিযোগিতা আয়োজনের জন্য এ মাঠে খেলা অনুষ্ঠিত হয়। এরফলে ইংল্যান্ডের বাইরে প্রথমবারের মতো আইসিসি ট্রফি প্রতিযোগিতা সম্পন্ন হয়।
ওলন্দাজ ক্রিকেটের ইতিহাসে এ মাঠটি কিছু গুরুত্বপূর্ণ বিষয়ের স্বাক্ষী হয়ে আছে। তন্মধ্যে ১৯৮৯ সালে অ্যালেক স্টুয়ার্ট ও নাসের হুসাইনের অংশগ্রহণে ইংল্যান্ড একাদশের বিপক্ষে ৩ রানের স্মরণীয় জয় পায় নেদারল্যান্ডস দল। ৪ জুলাই, ২০০৬ তারিখে অনুষ্ঠিত খেলায় নেদারল্যান্ডস দল প্রথমবারের মতো একদিনের আন্তর্জাতিকে শ্রীলঙ্কার মুখোমুখি হয়। সফরকারী শ্রীলঙ্কা দল নির্ধারিত ৫০ ওভারে ৪৪৩/৯ রান তোলে যা একদিনের আন্তর্জাতিকের ইতিহাসে সর্বোচ্চ দলীয় সংগ্রহ হিসেবে অদ্যাবধি পরিচিতি পাচ্ছে।
গোপালগঞ্জ, দক্ষিণ চব্বিশ পরগণা
গোপালগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত সুন্দরবন অঞ্চলের মাতলা, পিয়ালি ও নৈপুকুর নদী দ্বারা পরিবেষ্টিত একটি দ্বীপ ও প্রত্নস্থল। গরাণকাটি, কৈখালি, সানকিজাহান, মধুসূদনপুর ও গোপালগঞ্জ এই পাঁচটি গ্রাম নিয়ে গোপালগঞ্জ প্রত্নস্থলটি অবস্থিত।
গোপালগঞ্জ গ্রামের একটি পুকুর থেকে কালোপাথরের মহিষাসুরমর্দিনী মূর্তি, গরাণকাটি গ্রাম থেকে কালোপাথরের বিষ্ণূমূর্তির ভগ্নাংশ ও কৈখালি গ্রাম থেকে একটি স্বর্ণমুদ্রা আবিষ্কৃত হয়েছে। এছাড়া এই অঞ্চল থেকে বিভিন্ন রকমের মাটির পাত্র, পোড়ামাটির মস্তকের অংশ, শ্বেতপাথরের পুতুল, ধাতুনির্মিত বিষ্ণূমূর্তি ইত্যাদি বিভিন্ন প্রত্নসামগ্রী আবিষ্কৃত হয়েছে।
গোবর্ধনপুর
গোবর্ধনপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।
গোবর্ধনপুর গ্রামের দক্ষিণের উপকূলবর্তী অঞ্চলে বিভিন্ন আকারের পোড়ামাটির হাড়ি, পানপাত্র, তৈলপাত্র, মাপকপাত্র, থালা, প্রদীপ ইত্যাদি পাত্র ছাড়াও বানর, ষাঁড়, ঘোড়া, শিশু কোলে মা ইত্যাদি পোড়ামাটির মূর্তি আবিষ্কৃত হয়েছে। এছাড়া আনুমানিক খ্রিস্টপূর্ব প্রথম শতাব্দীতে নির্মিত একটি আয়তাকার টালি পাওয়া গেছে, যেখানে শঙ্খ, বক্র, গদা, লাঙ্গল ও একজোড়া পদচিহ্ন খোদিত রয়েছে। এই অঞ্চল থেকে আবিষ্কৃত অধিকাংশ প্রত্নসামগ্রী স্থানীয় বিমল সাহুর বাড়িতে সংরক্ষিত রয়েছে।
গোবিন্দপুর, সোনারপুর, দক্ষিণ চব্বিশ পরগণা
গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল। ১৭৩০ খ্রিস্টাব্দে কবি অযোধ্যারাম দাস রচিত মহীরাবণ পালা নামক পুঁথিতে এই গ্রামের উল্লেখ রয়েছে।
১৯১৯ খ্রিস্টাব্দে গোবিন্দপুর গ্রামের কালা-কর্পূর পুকুর থেকে সেন সম্রাট লক্ষ্মণসেনের তাম্রশাসন আবিষ্কৃত হয়। ১১৮১ খ্রিস্টাব্দে উৎকীর্ণ এই তাম্রলিপিটি সংস্কৃত ভাষায় প্রাকৃত লিপিতে ৫৩টি লাইন খোদিত রয়েছে। এই শাসন থেকে জানা যায় যে, লক্ষ্মণসেন রাজ্যাভিষেকের দ্বিতীয় বর্ষে ব্যাসদেব শর্মণ নামক একজন বাৎস্যগোত্রীয় সাম্বেদীয় ব্রাহ্মণকে বর্ধমানভুক্তির অন্তর্গত জাহ্নবী বা ভাগীরথী নদীর তীরে পশ্চিম খাটিকায় বেতড্ডচতুরকে বিডদারশাসন গ্রামটি নিষ্কর সম্পত্তি হিসেবে দান করেন। লক্ষ্মণসেনের সান্ধিবিগ্রহিক নারায়ণ দত্ত এই দানে দূতের কাজ করেন।
গোবিন্দপুর, বিষ্ণুপুর, দক্ষিণ চব্বিশ পরগণা
গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। অষ্টাদশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।
অষ্টাদশ শতাব্দীর দ্বিতীয়ার্ধে ২০ ফুট X ১৭ ফুট ৬ ইঞ্চি মাপের ও ৩৫ ফুট উচ্চতার দক্ষিণমুখী আটচালা টেরাকোটা শিবমন্দির নির্মিত হয়, যা বর্তমানে জীর্ণ অবস্থায় রয়েছে। ১৩ ফুট ৫ ইঞ্চি X ৯ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ২৩ X ১৩ X ৫ ঘন সেন্টিমিটার মাপের পাতলা ইট ব্যবহৃত হয়েছে। মন্দিরের সামনের দেওয়াকে ও কার্নিশের নিচে ২৫ X ১৭ X ৪ ঘন সেন্টিমিটার মাপের অলঙ্করণযুক্ত টালি ব্যবহৃত রয়েছে। মন্দিরের গায়ে জ্যামিতিক নকশা, ফুল, গণেশমূর্তি, ময়ূরারূঢ় ধনুর্বাণ হাতে রমণীমূর্তি ইত্যাদি অলঙ্করণ প্রোথিত ছিল, যা বর্তমানে সম্পূর্ণ বিনষ্ট হয়েছে।
চাকদহ
চাকদহ ভারতের পশ্চিমবঙ্গ রাজ্যের নদিয়া জেলার একটি শহর ও পৌরসভা এলাকা।
চাকদহ বা চাকদা নদীয়ার একটি প্রাচীন জনপদ। পুরাণে কথিত আছে ভাগীরথী নদী (গঙ্গা) আনয়নকালে প্রচন্ড বর্ষনের কারনে ভগীরথের রথের চাকা এখানে বসে যায়। তিনি সেই চাকা টেনে তোলেন ও প্রকান্ড দহের সৃষ্টি হয়। সেই থেকে নাম হয় 'চক্রদহ' কালক্রমে তা চাকদহ বা চাকদা'তে পরিনত হয়েছে। চাকদহের নিকট পালপাড়ায় (অতীতে প্রদ্যুম্ননগর) একটি টেরাকোটা মন্দির বর্তমান। চাকদহের কাজীপাড়ায় প্রথম বিলাতগামী বাঙালি মির্জা মির্জা শেখ ইতেশামুদ্দীনের (এহতেশামুদ্দিন) বসতবাড়ি ও জন্মস্থানটি জীর্নপ্রায়। এটি কাজীপাড়া মসজিদ নামে খ্যাত।  কিভাবে  আধ্যাত্মিকতার শহর চাকদহে শ্রী শ্রী জগন্নাথ দেবের আগমন হয় ? সম্পূর্ণ গল্পটি পড়তে এখানে ক্লিক করুন । 
শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ১১ মিটার (৩৬ ফুট)।
ভারতের ২০০১ সালের আদমশুমারি অনুসারে চাকদহ শহরের জনসংখ্যা হল ৮৬,৯৬৫ জন। এর মধ্যে পুরুষ ৫১%, এবং নারী ৪৯%।
এখানে সাক্ষরতার হার ৭৯%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে চাকদহ এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
চাকদহ শহরটি কলকাতা ও জেলা সদর শহর কৃষ্ণনগরের সাথে রেল পথে সুসংযুক্ত। শেয়ালদহ বিভাগের লোকাল ও প্যাসেঞ্জার ট্রেন চলাচল করে চাকদহ রেলওয়ে স্টেশন দিয়ে। এছাড়া ৩৪ নং জাতীয় সড়ক চাকদহকে কলকাতা ও উত্তরবঙ্গের সঙ্গে যুক্ত করেছে। চাকদহ বনগা রোড দ্বারাও এই শহরের সাথে উত্তর ২৪ পরগনা জেলার জনপদের যোগাযোগ আছে।
চড়ীশ্বর
চড়ীশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ভাঙর থানার অন্তর্গত একটি প্রত্নস্থল।
চড়ীশ্বরের পালপাড়ায় সিংহরায় পরিবারের পুকুর সংস্কারের সময় কালোপাথর নির্মিত আকটি প্রাচীন মূর্তির নিম্নাংশ আবিষ্কৃত হয়, যা বর্তমানে স্থানীয় রায় পরিবারের বাড়িতে রক্ষিত। রাজার দিঘির নিকট গতে ৩ ফুট ৬ ইঞ্চি X ১০ ইঞ্চি X ৬.৫ ইঞ্চি মাপের একটি কালো পাথরের দ্বারবাজু আবিষ্কৃত হয়, যা স্থানীয় মাল পরিবারের বাড়িতে রক্ষিত। এছাড়া গ্রামের উত্তর সীমান্তে একটি ঢিপি থেকে ফুলের অলঙ্করণযুক্ত প্রস্তরখণ্ড, কড়ি, মৃৎসামগ্রী, টালি ইত্যাদি আবিষ্কৃত হয়েছে।
চাকদহ, দক্ষিণ চব্বিশ পরগণা
চাকদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।
ঊনবিংশ শতাব্দীর দ্বিতীয়ার্ধে জনৈক ভবানন্দ চক্রবর্তী ১০ ফুট ৬ ইঞ্চি X ৯ ফুট ৮ ইঞ্চি মাপের ও ২৫ ফুট উচ্চতার পশ্চিমমুখী, অলিন্দবিহীন, প্রতিষ্ঠালিপিবিহীন একটি আটচালা শিবমন্দির নির্মাণ করেন। ৬ ফুট ৮ ইঞ্চি X ৫ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ১৯ X ১১ X ৪ ঘন সেন্টিমিটার মাপের পাতলা ইট ব্যবহৃত হয়েছে।
চাঁদনগর
চাঁদনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মণ্ডহারবার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।
ঊনবিংশ শতাব্দীর দ্বিতীয়ার্ধে জনৈক ত্রৈলোক্যনাথ ঘোষ ১৩ ফুট X ১২ ফুট ৯ ইঞ্চি মাপের ও ৩৫ ফুট উচ্চতার দক্ষিণমুখী একটি আটচালা শিবমন্দির নির্মাণ করেন। ৭ ফুট ৩ ইঞ্চি X ৭ ফুট ৩ ইঞ্চি মাপের মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরে কালো পাথরের শিবলিঙ্গ ছাড়াও জগন্নাথ, বলরাম, সুভদ্রা ও গরুড়ের দারু নির্মিত মূর্তি রয়েছে।
মির্জা নূরুল হুদা
মির্জা নূরুল হুদা (১ আগস্ট ১৯১৯ - ২২ ডিসেম্বর ১৯৯১) বাংলাদেশের একজন অর্থনীতিবিদ ও রাজনৈতিক ব্যক্তিত্ব। তিনি পূর্ব পাকিস্তানের গভর্নর, বাংলাদেশের অর্থমন্ত্রী ও উপরাষ্ট্রপতি হিসেবে দায়িত্বপালন করেছেন।
মির্জা নূরুল হুদা ১৯১৯ সালের ১ আগস্ট টাঙ্গাইল জেলার দেলদুয়ার উপজেলার জাঙ্গালিয়া গ্রামের একটি কৃষক পরিবারে জন্মগ্রহণ করেছেন।
১৯৪০ সালে তিনি ঢাকা বিশ্ববিদ্যালয় থেকে অর্থনীতিতে বি.এ. (অনার্স) অর্জন করেন। এই পরীক্ষায় কৃতিত্বের জন্য তিনি কালিনারায়ণ বৃত্তি লাভ করেছিলেন। ১৯৪১ সালে একই বিশ্ববিদ্যালয় থেকে এম.এ. পাস করেন। উভয় পরীক্ষায় তিনি প্রথম শ্রেণীতে প্রথম হন। এরপর ১৯৪৯ তিনি যুক্তরাষ্ট্রের কর্নেল বিশ্ববিদ্যালয় থেকে কৃষি অর্থনীতির উপর পিএইচ.ডি ডিগ্রি অর্জন করেন।
মির্জা নূরুল হুদা ১৯৪৪ সালে বেঙ্গল সিভিল সার্ভিসে যোগ দেন। ১৯৪৭ সালে চাকরি ছেড়ে পিএইচ.ডি পড়াশোনার জন্য যুক্তরাষ্ট্র যান।
দেশে ফেরার পর ১৯৪৯ সালে তিনি ঢাকা বিশ্ববিদ্যালয়ের অর্থনীতি বিভাগের রিডার হিসেবে যোগ দেন। ১৯৬০ সালে তিনি অধ্যাপক হন। শিক্ষাকতার পাশাপাশি তিনি সরকারি বিভিন্ন দায়িত্বপালন করেছেন। এর মধ্যে রয়েছে কর তদন্ত কমিটি, ঋণ তদন্ত কমিশন। পাকিস্তানের কেন্দ্রীয় সরকারের প্রণীত প্রথম ও দ্বিতীয় পাঁচশালা পরিকল্পনার খসড়া প্রণয়ন কমিটিতে তিনি কাজ করেছেন।
১৯৬২ থেকে ১৯৬৫ সাল পর্যন্ত তিনি পাকিস্তানের পরিকল্পনা কমিশনের সদস্য ছিলেন। পূর্ব পাকিস্তানের প্রতি অর্থনৈতিক বৈষম্যের বিরুদ্ধে তিনি সেসময় প্রতিবাদ করেন। ১৯৬৫ সালে তিনি পাকিস্তান অর্থনীতি সমিতির সভাপতি হন। ১৯৬৫ সাল থেকে ১৯৬৯ সাল পর্যন্ত তিনি পূর্ব পাকিস্তান প্রাদেশিক সরকারের অর্থ ও পরিকল্পনা মন্ত্রী ছিলেন। ১৯৭৬ সালে তিনি পুনরায় অর্থনীতি সমিতির সভাপতি হন।
১৯৬৯ সালের গণঅভ্যুথানের সময় ২৩ মার্চ আবদুল মোনেম খানের স্থলে মির্জা নূরুল হুদাকে গভর্নর নিয়োগ করা হয়। তিনি একদিন মাত্র গভর্নরের দায়িত্বপালন করেছেন। ২৫ মার্চ ইয়াহিয়া খান পাকিস্তানে সামরিক শাসন জারি করার পর তিনি ইস্তফা দিয়ে পুনরায় শিক্ষকতায় ফিরে যান। একই বছর তিনি ঢাকা বিশ্ববিদ্যালয়ের অর্থনীতি বিভাগের চেয়ারম্যান নিযুক্ত হন।
১৯৭৫ সালের ২৬ নভেম্বর তিনি সরকারের উপদেষ্টা পরিষদের সদস্য নিযুক্ত হন। তাকে কৃষি, বাণিজ্য, অর্থ, শিল্প ও পরিকল্পনা মন্ত্রণালয়ের দায়িত্ব দেয়া হয়েছিল।
১৯৭৯ সালের ২৪ নভেম্বর রাষ্ট্রপতি জিয়াউর রহমান তাকে অর্থমন্ত্রী নিয়োগ দেন। জিয়াউর রহমান নিহত হওয়ার পর ১৯৮১ সালের ২৪ নভেম্বর বিচারপতি আবদুস সাত্তার তাকে উপরাষ্ট্রপতি নিয়োগ দেন। ১৯৮২ সালের ২৩ মার্চ পর্যন্ত তিনি এই পদে ছিলেন।
দেশি-বিদেশি বিভিন্ন জার্নালে তার লেখা ২০টি গবেষণাপত্র প্রকাশিত হয়। তমিজউদ্দিন খানের লেখা "দ্য টেস্ট অব টাইম: মাই লাইফ এন্ড ডেস" গ্রন্থ তিনি সম্পাদনা করেছেন।
মির্জা নূরুল হুদা ১৯৬৮ সালে "হিলাল-ই-খিদমত" খেতাব পান।
মির্জা নূরুল হুদা ১৯৯১ সালের ২২ ডিসেম্বর ঢাকায় ইন্তেকাল করেন।